title: Директива 2007/43/ЕО на Съвета от 28 юни 2007 година за определяне на минимални правила за защита на пилетата, отглеждани за производство на месо (Текст от значение за ЕИП)

text:
               12.7.2007

               BG

               Официален вестник на Европейския съюз

               L 182/19

      ДИРЕКТИВА 2007/43/ЕО НА СЪВЕТА

   от 28 юни 2007 година
   за определяне на минимални правила за защита на пилетата, отглеждани за производство на месо
   (Текст от значение за ЕИП)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 37 от него,
   като взе предвид предложението на Комисията,
   като взе предвид становището на Европейския парламент (1),
   като взе предвид становището на Европейския икономически и социален комитет (2),
   след консултации с Комитета на регионите,
   като има предвид, че:

               (1)

               Протоколът относно закрилата и хуманното отношение към животните, приложен към Договора за създаване на Европейската общност, изисква при изработване и осъществяване на селскостопанските политики Общността и държавите-членки да зачитат изцяло изискванията за хуманно отношение към животните, като същевременно спазват законовите или административните разпоредби и обичаите в държавите-членки, свързани по-специално с религиозни обреди, културни традиции и регионално наследство.

               (2)

               Директива 98/58/ЕО на Съвета от 20 юли 1998 г. относно защитата на животни, отглеждани за селскостопански цели (3), създадена въз основа на Европейската конвенция за защита на животните, отглеждани за селскостопански цели (4) (наричана по-долу „конвенцията“) определя минимални стандарти за защита на животните, отглеждани за селскостопански цели, които включват осигуряването на помещения, храна, вода и грижи, които да съответстват на физиологичните и етологичните нужди на животните.

               (3)

               Общността е страна по конвенцията, в рамките на която беше приета специфична препоръка относно домашните птици (Gallus gallus), която включва допълнителни разпоредби за птиците, отглеждани за производство на месо.

               (4)

               В доклада на Научния комитет по здравето на животните и хуманното отношение към тях от 21 март 2000 г. относно хуманното отношение към пилетата, отглеждани за производство на месо (бройлери), беше направено заключение, че бързият темп на нарастване на породите пилета, използвани понастоящем за тази цел, не е придружен от задоволително ниво на здраве и благосъстояние и че отрицателните последици от високите стойности на гъстота на отглеждане са по-слабо изразени в сгради, където се поддържат добри вътрешни климатични условия.

               (5)

               След получаване на съответните становища от Европейския орган за безопасност на храните (ЕОБХ) ще бъдат приети специални разпоредби за незастланите площи, с цел свеждане до минимум на влиянието на генетичните параметри или включване на показатели за благосъстояние, освен този за дерматит на възглавничката на стъпалото.

               (6)

               Необходимо е да се определят правила на общностно равнище за защита на пилетата, отглеждани за производство на месо, за да се избегне нелоялната конкуренция, която може да повлияе върху нормалното функциониране на организацията на общия пазар в този сектор, както и за да се осигури рационално развитие на сектора.

               (7)

               В съответствие с принципа на пропорционалността за постигането на основната цел за въвеждане на подобрения в благосъстоянието на животните при интензивното отглеждане на пилета е необходимо и уместно да бъдат определени минимални правила за защита на пилетата, отглеждани за производство на месо. Настоящата директива не надхвърля необходимото за постигането на преследваните цели в съответствие с член 5, трети параграф от Договора.

               (8)

               Правилата следва да бъдат насочени към проблемите на благосъстоянието при системите за интензивно отглеждане. За да се избегне прилагането на непропорционални мерки при отглеждането на малък брой пилета следва да бъде определен минимален праг за прилагането на настоящата директива.

               (9)

               Важно е хората, които се грижат за пилетата, да разбират съответните изисквания за благосъстоянието на животните и да получават подходящо обучение, за да изпълняват своите задачи, или да са придобили опит, съответстващ на такова обучение.

               (10)

               При определянето на правила за защитата на пилета, отглеждани за производство на месо, следва да се поддържа баланс между различните въпроси, които трябва да бъдат взети предвид във връзка със здравето и благосъстоянието на животните, икономическите и социалните съображения и въздействието върху околната среда.

               (11)

               Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за консумация от човека (5) и Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (6) вече определят рамката за официален контрол, включително спазването на някои правила за хуманно отношение към животните. Освен това Регламент (ЕО) № 882/2004 предвижда, че държавите-членки следва да представят годишни доклади за изпълнението на многогодишните национални планове за контрол, включващи резултатите от проведения контрол и извършените проверки. За тази цел се предвижда финансова подкрепа в посочените регламенти и в Решение 90/424/ЕИО на Съвета от 26 юни 1990 г. относно разходите във ветеринарната област (7).

               (12)

               Вече съществуват редица доброволни режими в различните държави-членки за етикетиране на пилешко месо в съответствие със стандартите за благосъстояние на животните и други параметри.

               (13)

               В светлината на придобития опит при прилагането на такива доброволни режими за етикетиране е уместно Комисията да представи доклад за възможностите за въвеждане на специален хармонизиран задължителен режим на етикетиране на общностно равнище за пилешко месо, месни продукти и месни заготовки, въз основа на спазване на стандартите за добро състояние на животните, включително за възможните социално-икономически последици, за въздействието върху икономическите партньори на Общността и за съответствието на такъв режим на етикетиране с правилата на Световната търговска организация.

               (14)

               Целесъобразно е Комисията да представи доклад, основан на нови научни доказателства, като вземе предвид по-задълбочени научни изследвания и практически опит, за да се подобри още повече благосъстоянието на пилетата, отглеждани за производство на месо, включително родителската група на такива пилета, по-специално по отношение на областите, които не попадат в обхвата на настоящата директива. Този доклад следва да разгледа конкретно възможностите за въвеждане на прагове на показателите за условията, водещи до лошо състояние, установени по време на post-mortem проверките и за влиянието на генетичните параметри върху забелязаните пропуски, водещи до лошо състояние на пилетата, отглеждани за производство на месо.

               (15)

               Държавите-членки следва да предвидят правила за санкциите, приложими към нарушенията на разпоредбите на настоящата директива, и да гарантират тяхното изпълнение. Тези санкции следва да бъдат ефективни, съразмерни и възпиращи.

               (16)

               В съответствие с параграф 34 от Междуинституционалното споразумение за по-добро законотворчество (8) Съветът следва да насърчава държавите-членки да разработят, за себе си и в интерес на Общността, свои собствени таблици, които да илюстрират колкото е възможно по-добре съответствието между настоящата директива и мерките за транспонирането ѝ, и да ги публикуват.

               (17)

               Мерките, необходими за прилагането на настоящата директива, следва да се приемат в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (9),

         ПРИЕ НАСТОЯЩАТА ДИРЕКТИВА:
   Член 1
   Предмет и обхват
   1.   Настоящата директива се прилага за пилета, отглеждани за производство на месо.
   Директивата не се прилага за:

               а)

               стопанства с по-малко от 500 пилета;

               б)

               стопанства с пилета само за развъждане;

               в)

               люпилни;

               г)

               екстензивно закрито отглеждане и отглеждане по свободен начин на пилета, посочени в букви б), в), г) и д) от приложение IV към Регламент (ЕИО) № 1538/91 на Комисията от 5 юни 1991 г. за въвеждане на подробни правила за прилагане на Регламент (ЕИО) № 1906/90 относно определени стандарти за търговията с птиче месо (10); и

               д)

               биологично отглеждани пилета в съответствие с Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храни (11).

         2.   Директивата се прилага за стадата за отглеждане в стопанства, които имат стада и за размножаване, и за отглеждане.
   Държавите-членки са свободни да предприемат по-строги мерки в областта, уредена с настоящата директива.
   Собственикът или гледачът на животните носят основната отговорност за благосъстоянието на животните.
   Член 2
   Определения
   1.   За целите на настоящата директива се прилагат следните определения:

               а)

               „собственик“ означава физическо или юридическо лице, притежаващо стопанство, в което се отглеждат пилетата;

               б)

               „гледач“ означава всяко физическо или юридическо лице, което отговаря или се грижи за пилетата по силата на договор или на закон, независимо дали на постоянен или на временен принцип;

               в)

               „компетентен орган“ означава централният орган на държава-членка, компетентен по прилагането на хуманното отношение към животните и извършването на ветеринарни и зоотехнически проверки или всеки друг орган, на който са били предоставени такива правомощия на регионално, местно или друго равнище;

               г)

               „официален ветеринарен лекар“ означава ветеринарен лекар с необходимия ценз по смисъла на приложение I, раздел III, глава IV, част А от Регламент (ЕО) № 854/2004, за да действа в това си качество, който е назначен от компетентния орган;

               д)

               „пиле“ означава животно от вида Gallus gallus, отглеждано за производство на месо;

               е)

               „стопанство“ означава място на производство, където се отглеждат пилетата;

               ж)

               „птичарник“ означава сграда в стопанство, в която се отглеждат групи птици;

               з)

               „използваема площ“ означава застлана площ, достъпна за пилетата по всяко време;

               и)

               „гъстота на отглеждане“ означава общото живо тегло пилета на квадратен метър от използваемата площ, които са в птичарника по едно и също време;

               й)

               „група“ означава група пилета, които са поставени в един птичарник на стопанството и се намират в този птичарник по едно и също време;

               к)

               „дневен процент на смъртност“ означава броят пилета, които са умрели в птичарника в един и същи ден, включително тези, които са били умъртвени поради заболяване или по други причини, разделен на общия брой пилета в птичарника в същия ден, умножен по 100;

               л)

               „натрупан дневен процент на смъртност“ означава сумата от дневните проценти на смъртност.

         2.   Определението за „използваема площ“ в параграф 1, буква з) по отношение на незастланите площи може да бъде допълнено в съответствие с процедурата, посочена в член 11, в зависимост от резултатите от научното становище на Европейския орган за безопасност на храните относно въздействието на незастланите площи върху доброто състояние на пилетата.
   Член 3
   Изисквания за отглеждане на пилетата
   1.   Държавите-членки гарантират, че:

               а)

               всички птичарници отговарят на изискванията, определени в приложение I;

               б)

               необходимите инспекции, мониторинг и последващ контрол, включително тези, предвидени в приложение III, се извършват от компетентния орган или от официалния ветеринарен лекар.

         2.   Държавите-членки следят максималната гъстота на отглеждане в стопанството или птичарника на стопанството в никакъв случай да не надхвърля 33 kg/m2.
   3.   Чрез дерогация от параграф 2 държавите-членки могат да предвидят пилетата да се отглеждат при по-голяма гъстота на отглеждане, при условие че собственикът или гледачът е изпълнил освен изискванията, посочени в приложение I, и изискванията, посочени в приложение II.
   4.   Държавите-членки следят, когато се разрешава дерогация по параграф 3, максималната гъстота на отглеждане в стопанството или птичарника на стопанството в никакъв случай да не надхвърля 39 kg/m2.
   5.   Когато са изпълнени критериите, посочени в приложение V, държавите-членки могат да разрешат максималната гъстота на отглеждане, посочена в параграф 4, да бъде надхвърлена с не повече от 3 kg/m2.
   Член 4
   Обучение и насоки за лицата, които се занимават с пилета
   1.   Държавите-членки гарантират, че гледачите, които са физически лица, получават достатъчно обучение, за да изпълняват задачите си, и че са осигурени подходящи образователни курсове.
   2.   Образователните курсове, посочени в параграф 1, следва да са насочени към проблемите на благосъстоянието, и по-специално към въпросите, посочени в приложение IV.
   3.   Държавите-членки гарантират, че е създадена система за контрол и одобряване на образователните курсове. Гледачите на пилета следва да притежават удостоверение, признато от компетентния орган на държавата-членка и удостоверяващо завършването на такъв образователен курс или придобиването на опит, съответстващ на такова обучение.
   4.   Държавите-членки могат да признаят опит, придобит преди 30 юни 2010 г., като съответстващ на участието в такива образователни курсове и да издадат сертификат, удостоверяващ това съответствие.
   5.   Държавите-членки могат да предвидят, че разпоредбите, посочени в параграфи от 1 до 4, се прилагат и за собствениците.
   6.   Собственикът или гледачът предоставят указания и насоки относно съответните изисквания за хуманно отношение към животните, включително и тези, отнасящи се до практикуваните в стопанствата методи на умъртвяване, на лицата, които са наети или ангажирани от тях, за да се грижат за пилетата или да ги улавят и товарят.
   Член 5
   Етикетиране на птиче месо
   Не по-късно от 31 декември 2009 г. Комисията представя на Европейския парламент и на Съвета доклад за възможностите за въвеждане на специален хармонизиран задължителен режим на етикетиране за пилешкото месо, месните продукти и заготовките, основаващ се на изпълнението на стандартите за хуманно отношение към животните.
   Този доклад взема предвид вероятните социално-икономически последствия, въздействието върху икономическите партньори на Общността и съответствието на такъв режим на етикетиране с правилата на Световната търговска организация.
   Докладът се придружава от подходящи законодателни предложения, които вземат предвид посочените съображения и придобития от държавите-членки опит при прилагането на доброволните режими на етикетиране.
   Член 6
   Доклад от Комисията до Европейския парламент и до Съвета
   1.   Въз основа на научно становище на Европейския орган за безопасност на храните Комисията представя пред Европейския парламент и пред Съвета, не по-късно от 31 декември 2010 г., доклад относно влиянието на генетичните параметри върху установените пропуски, водещи до лошо състояние на пилетата. Докладът може да бъде придружен от подходящи законодателни предложения, ако е необходимо.
   2.   Държавите-членки представят на Комисията резултатите от събраните данни въз основа на мониторинга на представителна извадка от групи, заклани през период, не по-малък от една година. За да се позволи осъществяването на съответния анализ, изискванията относно извадката и данните, посочени в приложение III, следва да са научно обосновани, обективни и сравними, и да са определени в съответствие с процедурата, посочена в член 11.
   Държавите-членки може да се нуждаят от финансовото участие на Общността за събирането на данните за целите на настоящата директива.
   3.   Въз основа на наличните данни и като вземе предвид новите научни доказателства, Комисията представя на Европейския парламент и на Съвета не по-късно от 30 юни 2012 г. доклад за прилагането на настоящата директива и нейното въздействие върху благосъстоянието на пилетата, както и за разработката на показатели за благосъстояние. Този доклад отчита различните условия и методи на производство. Той също отчита социално-икономическите и административните последици от настоящата директива, включително регионалните аспекти.
   Член 7
   Инспекции
   1.   Компетентният орган провежда инспекции без дискриминация, за да провери съответствието с изискванията на настоящата директива.
   Такива инспекции следва да се провеждат в подходящо съотношение към броя животни, отглеждани във всяка държава-членка, в съответствие със съответните разпоредби на Регламент (ЕО) № 882/2004, и могат да бъдат провеждани едновременно с проверките за други цели.
   Държавите-членки въвеждат подходящи процедури за определяне на гъстотата на отглеждане.
   2.   До 30 юни всяка година държавите-членки представят пред Комисията годишен доклад за предходната година относно инспекциите, предвидени в параграф 1. Докладът се придружава от списък на най-важните действия, предприети от компетентния орган, за да се справи с основните констатирани проблеми на благосъстоянието.
   Член 8
   Ръководства за практики на добро управление
   Държавите-членки насърчават разработката на ръководства за практики на добро управление, които включват насоки за съответствие с настоящата директива. Насърчава се разпространението и ползването на такива ръководства.
   Член 9
   Санкции
   Държавите-членки определят правилата за налагане на санкции, приложими по отношение на нарушенията на националните разпоредби, приети в съответствие с настоящата директива, и вземат всички необходими мерки, за да гарантират тяхното изпълнение. Предвидените санкции следва да бъдат ефективни, съразмерни и възпиращи. Държавите-членки нотифицират тези разпоредби на Комисията най-късно до 30 юни 2010 г. и незабавно я уведомяват за всякакви последващи изменения, които ги засягат.
   Член 10
   Изпълнителни правомощия
   Мерките, необходими за осигуряване на еднаквото изпълнение на настоящата директива, могат да се приемат в съответствие с процедурата, посочена в член 11.
   Член 11
   Процедура на комитета
   1.   Комисията се подпомага от Постоянния комитет по хранителната верига и здравето на животните (наричан по-долу „комитета“), създаден с Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (12).
   2.   Когато се прави позоваване на настоящия параграф, се прилагат членове 5 и 7 от Решение 1999/468/ЕО.
   Срокът, посочен в член 5, параграф 6 от Решение 1999/468/ЕО, се определя на три месеца.
   Член 12
   Транспониране
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 30 юни 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 13
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 14
   Адресати на настоящата директива са държавите-членки.

      Съставено в Люксембург на 28 юни 2007 година.

            За Съвета

            Председател

         S. GABRIEL

      (1)  Становище от 14 февруари 2006 г. (все още непубликувано в Официален вестник).

      (2)  Становище от 26 октомври 2005 г. (все още непубликувано в Официален вестник).

      (3)  ОВ L 221, 8.8.1998 г., стр. 23. Директива, изменена с Регламент (ЕО) № 806/2003 (ОВ L 122, 16.5.2003 г., стр. 1).

      (4)  ОВ L 323, 17.11.1978 г., стр. 14. Конвенция, изменена с Протокол за изменение (ОВ L 395, 31.12.1992 г., стр. 22).

      (5)  ОВ L 139, 30.4.2004 г., стр. 206. Регламент, последно изменен с Регламент (ЕО) № 1791/2006 на Съвета (ОВ L 363, 20.12.2006 г., стр. 1).

      (6)  ОВ L 165, 30.4.2004 г., стр. 1. Регламент, последно изменен с Регламент (ЕО) № 1791/2006 на Съвета.

      (7)  ОВ L 224, 18.8.1990 г., стр. 19. Решение, последно изменено с Регламент (ЕО) № 1791/2006.

      (8)  ОВ C 321, 31.12.2003 г., стр. 1.

      (9)  ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).

      (10)  ОВ L 143, 7.6.1991 г., стр. 11. Регламент, последно изменен с Регламент (ЕО) № 2029/2006 (ОВ L 414, 30.12.2006 г., стр. 29).

      (11)  ОВ L 198, 22.7.1991 г., стр. 1. Регламент, последно изменен с Регламент (ЕО) № 394/2007 на Комисията (ОВ L 98, 13.4.2007 г., стр. 3).

      (12)  ОВ L 31, 1.2.2002 г., стр. 1. Регламент, последно изменен с Регламент (ЕО) № 575/2006 на Комисията (ОВ L 100, 8.4.2006 г., стр. 3).

      ПРИЛОЖЕНИЕ I
      ИЗИСКВАНИЯ, ПРИЛОЖИМИ КЪМ СТОПАНСТВАТА
      В допълнение към съответните разпоредби в законодателството на Общността в тази област се прилагат и следните изисквания:
      Поилки

                  1.

                  Разполагат се поилки и се поддържат така, че разливането да е минимално.

            Хранене

                  2.

                  Храната или е постоянно на разположение или се подава на хранения и не трябва да се отнема от пилетата повече от 12 часа преди очакваното време на клане.

            Настилка

                  3.

                  Всички пилета постоянно имат достъп до настилка, която е суха и ронлива на повърхността.

            Вентилация и отопление

                  4.

                  Вентилацията е достатъчна, за да се избегне прегряване, и когато е необходимо, се комбинира с отоплителни системи, за да се премахне прекалената влажност.

            Шум

                  5.

                  Нивото на шум е сведено до минимум. Вентилаторите, машините за хранене и другото оборудване се изграждат, инсталират, използват и поддържат така, че да създават възможно най-малък шум.

            Светлина

                  6.

                  Всички сгради имат светлина с интензивност поне 20 lux през светлите периоди, измерена на нивото на очите на птиците, която осветява поне 80 % от използваемата площ. Когато е необходимо, съгласно ветеринарните препоръки, може да бъде разрешено временно намаляване на нивото на осветеност.

                  7.

                  В срок от седем дни от времето на поставяне на пилетата в сградата и до три дни преди очакваното време на клане светлината трябва да следва 24-часов ритъм и да включва периоди на тъмнина, продължаващи поне 6 часа общо, с поне един период на непрекъсната тъмнина от поне 4 часа, като се изключват периодите на затъмняване.

            Инспекции

                  8.

                  Всички пилета, отглеждани в стопанството, трябва да бъдат инспектирани поне два пъти дневно. Специално внимание следва да се отделя на сигналите за влошено състояние и/или здраве на животните.

                  9.

                  Пилетата, които са сериозно наранени или показват видими белези на здравословни проблеми, като такива, които изпитват затруднения да вървят, имат сериозни асцити или тежки деформации, и които вероятно страдат, получават подходящо лечение или биват умъртвени незабавно. Когато е необходимо, се извършват консултации с ветеринарен лекар.

            Почистване

                  10.

                  Тези части от сградите, оборудването или съдовете, които са в контакт с пилетата, се почистват внимателно и се дезинфекцират всеки път, когато се извърши окончателно ликвидиране на популацията, преди да бъде въведена нова група в птичарника. След окончателното ликвидиране на популацията в някой птичарник, цялата настилка трябва да бъде отстранена и трябва да се постави чиста настилка.

            Дневник

                  11.

                  Собственикът или гледачът водят дневник за всеки птичарник в стопанството относно:

                              а)

                              броя на въведените пилета;

                              б)

                              използваемата площ;

                              в)

                              хибрида или породата на пилетата, ако е известна;

                              г)

                              при всяка проверка — броя на намерените мъртви птици и указване на причините, ако са известни, както и броя на птиците, умъртвени поради някаква причина;

                              д)

                              броя на пилетата, които остават в групата след изваждането на пилета за продажба или за клане.

                        Този дневник се съхранява за период, не по-кратък от три години, и се представя на компетентния орган при провеждане на инспекция или при поискване по друг повод.

            Хирургически намеси

                  12.

                  Забраняват се всякакви хирургически намеси, извършени с цел, която не е терапевтична или диагностична, и които водят до увреждане или загуба на значителна част от тялото или до изменение на костната структура.
                  Подрязването на човката обаче, може да бъде разрешено от държавите-членки, когато са изчерпани другите мерки за предотвратяване на изкълваването на перушината и канибализма. В такива случаи, само след консултация с ветеринарния лекар и по негов съвет, подрязването се извършва задължително от квалифициран персонал и само върху пилета, които са на възраст по-малко от 10 дни. Освен това държавите-членки могат да разрешат кастриране на пилетата. Кастрирането се извършва само под контрола на ветеринарен лекар от персонал, който е преминал специално обучение.

      ПРИЛОЖЕНИЕ II
      ИЗИСКВАНИЯ ЗА ИЗПОЛЗВАНЕ НА ПО-ГОЛЯМА ГЪСТОТА НА ОТГЛЕЖДАНЕ
      Нотификация и отчет
      Прилагат се следните изисквания:

                  1.

                  Собственикът или гледачът съобщава на компетентния орган намерението си да използва гъстота на отглеждане по-висока от 33 kg/m2 живо тегло.
                  Той посочва точната цифра и уведомява компетентния орган за всякакви промени в използваната гъстота на отглеждане поне 15 дни преди поставянето на групата в птичарника.
                  Ако компетентният орган го изисква, тази нотификация се придружава от документ, обобщаващ информацията, която се съдържа в отчета, изискван съгласно точка 2.

                  2.

                  Собственикът или гледачът води и държи на разположение в птичарника обобщен отчет, в който подробно описва системите на производство. Този отчет включва по-специално информация за техническите подробности на птичарника и неговото оборудване, като например:

                              а)

                              план на птичарника, включително размерите на площите, заети от пилетата;

                              б)

                              вентилация и ако има такива, системи за охлаждане и отопление, включително разположението им, вентилационен план, подробни параметри на целевото качество на въздуха, като въздушен поток, скорост на въздушния поток и температура;

                              в)

                              системи за хранене и поене и разположението им;

                              г)

                              алармена система и аварийни системи в случай на повреда в някое автоматизирано или механично оборудване от основно значение за здравето и благосъстоянието на птиците;

                              д)

                              вид на пода и обичайна настилка.

            Отчетите се предоставят на разположение на компетентния орган при поискване и трябва да бъдат редовно осъвременявани. По-специално, трябва да се отразяват техническите инспекции на вентилационната и на алармената система.
      Собственикът или гледачът незабавно съобщава на компетентния орган всякакви промени в така описания птичарник, оборудването или процедурите, които има вероятност да въздействат върху благосъстоянието на птиците.
      Изисквания към стопанствата – контрол на параметрите на околната среда

                  3.

                  Собственикът или гледачът се грижи всеки птичарник в стопанството да е оборудван с вентилационна система и ако е необходимо, със системи за охлаждане и отопление, проектирани, изградени и използвани така, че:

                              а)

                              концентрацията на амоняк (NH3) да не надхвърля 20 ppm, а концентрацията на въглероден диоксид (СО2) да не надхвърля 3 000 ppm, измерени на нивото на главите на пилетата;

                              б)

                              вътрешната температура да не надхвърля външната температура с повече от 3 °C, когато последната, измерена на сянка, е над 30 °C;

                              в)

                              средната относителна влажност, измервана вътре в птичарника в продължение на 48 часа, да не надхвърля 70 %, когато външната температура е под 10 °C.

      ПРИЛОЖЕНИЕ III
      МОНИТОРИНГ И ПОСЛЕДВАЩИ ПРОВЕРКИ В КЛАНИЦИТЕ
      (посочени в член 3, параграф 1)
      1.   Смъртност

                  1.1.

                  В случай на гъстота на отглеждане, по-висока от 33 kg/m2, отчетът, придружаващ групата, включва дневния процент на смъртност и натрупания дневен процент на смъртност, изчислени от собственика или гледача, и хибрида или породата на пилетата.

                  1.2.

                  Тези данни, както и броят на мъртвите при пристигането бройлери, се записват под надзора на официалния ветеринарен лекар, като се посочват стопанството и птичарникът в стопанството. Правдоподобността на данните и натрупаният дневен процент на смъртност се проверяват, като се вземат предвид броят на закланите бройлери и броят на бройлерите, които са били мъртви при пристигането в кланицата.

            2.   Инспекция рost-mortem
      В рамките на проверките, провеждани съгласно Регламент (ЕО) № 854/2004, официалният ветеринарен лекар оценява резултатите от инспекциите post-mortem, за да се установят други възможни показатели за лоши условия, като например по-високи от нормалните нива на контактни дерматити, паразитози, системни заболявания в стопанството или в отделението на птичарника в стопанството на произход.
      3.   Съобщаване на резултатите
      Ако процентът на смъртност, посочен в параграф 1, или резултатите от инспекцията post-mortem, посочени в параграф 2, съответстват на неблагоприятни за благосъстояние на пилетата условия, официалният ветеринарен лекар съобщава данните на собственика или гледача на птиците и на компетентния орган. Собственикът или гледачът на птиците и компетентният орган предприемат подходящи действия.

      ПРИЛОЖЕНИЕ IV
      ОБУЧЕНИЕ
      Курсовете за обучение, посочени в член 4, параграф 2, обхващат поне законодателството на Общността, свързано със защитата на пилетата и по-специално следните въпроси:

                  а)

                  приложения I и II;

                  б)

                  физиологията, по-специално нуждите от храна и вода, поведението на животните и понятието за стрес;

                  в)

                  практическите въпроси на грижливото отношение към пилетата, както и улавяне, товарене и транспорт;

                  г)

                  спешни грижи за пилетата, клане по спешност и умъртвяване;

                  д)

                  превантивни мерки за биологична сигурност.

      ПРИЛОЖЕНИЕ V
      КРИТЕРИИ ЗА ИЗПОЛЗВАНЕ НА ПОВИШЕНА ГЪСТОТА НА ОТГЛЕЖДАНЕ
      (посочени в член 3, параграф 5)
      1.   Критерии

                  а)

                  мониторингът на стопанството, провеждан от компетентния орган през последните две години, не разкрива никакви пропуски по отношение на изискванията на настоящата директива, и

                  б)

                  мониторингът от собственика или гледача на стопанството се извършва, като се използват ръководствата за добри практики на управление, посочени в член 8, и

                  в)

                  при поне седем последователни, проверени една след друга групи от един птичарник натрупаният дневен процент на смъртност е бил под 1 % + 0,06 %, умножено по кланичната възраст на групата, изразена в дни.

            Ако не е провеждан мониторинг на стопанството от компетентния орган през последните две години, трябва да се проведе поне един мониторинг, за да се провери дали изискването по буква а) е изпълнено.
      2.   Изключителни обстоятелства
      Чрез дерогация от точка 1, буква в) компетентният орган може да реши да увеличи гъстотата на отглеждане, когато собственикът или гледачът е предоставил достатъчни обяснения за изключителното естество на по-високия натрупан дневен процент на смъртност или е доказал, че причините за това са извън неговата сфера на контрол.


title: Директива на Съвета от 21 декември 1978 година относно забраната за пускане на пазара и употреба на продукти за растителна защита, съдържащи някои активни вещества

text:
Важна правна забележка

|

31979L0117

Официален вестник n° L 033 , 08/02/1979 стр. 0036 - 0040 специално финландско издание: глава 3 том 10 стр. 0168  специално гръцко издание: глава 03 том 24 стр. 0046  специално шведско издание: глава 3 том 10 стр. 0168  специално испанско издание: глава 03 том 15 стр. 0126  специално португалско издание глава 03 том 15 стр. 0126  специално чешко издание глава 3 том 04 стр. 33  - 37 специално испанско издание глава 3 том 04 стр. 33  - 37 специално унгарско издание глава 3 том 04 стр. 33  - 37 специално литвийско издание глава 3 том 04 стр. 33  - 37 LV.ES глава 3 том 04 стр. 33  - 37 MT.ES глава 3 том 04 стр. 33  - 37 PL.ES глава 3 том 04 стр. 33  - 37 SK.ES глава 3 том 04 стр. 33  - 37 специално словенско издание глава 3 том 04 стр. 33  - 37

		19781221Директива на Съветаот 21 декември 1978 годинаотносно забраната за пускане на пазара и употреба на продукти за растителна защита, съдържащи някои активни вещества(79/117/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност и по-специално член 100 от него,като взе предвид предложението на Комисията [1],като взе предвид становището на Асамблеята [2],като взе предвид становището на Икономическия и социален комитет [3],като има предвид, че растителната продукция заема много важно място в Европейската икономическа общност;като има предвид, че добивът на тази продукция продължава да се уврежда от вредни организми и вредители; като има предвид, че е извънредно важно да се защитят тези растения от тези рискове и да се предотврати спадът в добивите, като по този начин се спомогне за осигуряване наличността на доставките;като има предвид, че един от най-важните методи за защита на растенията и на растителните продукти и за увеличаване на производителността на земеделието е употребата на продукти за растителна защита;като има предвид, че ефектът на тези продукти за растителна защита може да не бъде изцяло благоприятен за растителната продукция; като има предвид, че тяхната употреба може да влече рискове за човека и околната среда, тъй като те са главно токсични вещества или препарати с опасен ефект;като има предвид, че при някои продукти за растителна защита тези рискове са толкова големи, че тяхната употреба не може да бъде повече изцяло или частично допускана;като има предвид, че поради това държавите-членки не само контролират търговията с продукти за растителна защита, но също така са въвели ограничения или забрана за употреба на определени продукти за растителна защита, които включват също така пускането им на пазара;като има предвид, че тези разпоредби се различават в различните държави-членки и възпрепятстват търговията, което пряко влияе върху създаването и функционирането на общия пазар;като има предвид, че поради това е желателно да се премахнат тези пречки чрез привеждането в съответствие на съответните разпоредби, установени в държавите-членки чрез законови, подзаконови или административни разпоредби;като има предвид, че поради това изглежда оправдано, като основен принцип, да се въведат забрани за употреба на всички продукти за растителна защита, съдържащи активни вещества, които, дори когато се използват правилно за предназначената цел, имат или е възможно да имат вредни ефекти върху здравето на човека или на животните или неприемливи неблагоприятни ефекти върху околната среда;като има предвид, че въпреки това за някои от тези продукти за растителна защита могат да бъдат разрешени дерогации в националните законодателства в ограничена степен, когато съществува особена необходимост по екологични причини и когато рискът е по-малък, отколкото при други преди това разрешени употреби;като има предвид, че дори тези дерогации трябва да се премахнат веднага, след като налице са по-малко опасни третирания;като има предвид, че, от една страна, е необходимо да се предостави на държавите-членки ограничено право да суспендират временно, на тяхна отговорност, забрани за употреба в случай на непредвидима опасност, заплашваща растителната продукция, която не може да се преодолее с други средства;като има предвид, че директивата изключва продукти за растителна защита, предназначени за изследователски и аналитични цели,като има предвид, освен това че не е целесъобразно да се прилагат разпоредбите на Общността за продукти за растителна защита, които са предназначени за износ за трети страни, тъй като по принцип тези страни имат свои собствени разпоредби;като има предвид, че прилагането на настоящата директива и адаптирането на нейното приложение към развитието на техническото и научно познание налага тясно сътрудничество между Комисията и държавите-членки; като има предвид, че процедурата на Постоянния фитосанитарен комитет, която понастоящем е ограничена във времето, и включването на Научния комитет по пестициди предлагат подходяща основа за това,ПРИЕ НАСТОЯЩАТА ДИРЕКТИВА:Член 1Настоящата директива се отнася до забраната за пускане на пазара и употребата на продукти за растителна защита, съдържащи определени активни вещества.Член 2За целите на настоящата директива се прилагат следните определения:1. Продукти за растителна защитаАктивни вещества и препарати, съдържащи едно или повече активни вещества, предназначени:1.1 Да унищожават организми, вредни за растенията или растителните продукти или да ги защищават от такива организми, доколкото такива вещества или препарати не са дефинирани в следващите разпоредби;1.2. Да влияят върху жизнените процеси на растенията, по начин, различен от хранителните вещества;1.3. Да запазват растителните продукти, доколкото такива вещества или продукти не са предмет на специални разпоредби на Съвета или Комисията относно консервантите;1.4. Да унищожават нежелани растенияили1.5. Да разрушават части от растения или да предотвратяват нежелан растеж на растения.2. ВеществаХимически елементи и техни съединения, както те съществуват в естествено състояние или са произведени.3. ПрепаратиСмеси или разтвори, съставени от две или повече вещества, или микроорганизми или вируси, използвани като продукти за растителна защита.4. Активни веществаВещества, микроорганизми и вируси, имащи общо или специфично действие:4.1. Срещу вредни организми или4.2. Върху растения, части от растения или растителни продукти.5. РастенияЖиви растения и живи части от растения, включително пресни плодове и семена.6. Растителни продуктиПродукти, в непреработено състояние или преминали само проста подготовка като смилане, изсушаване или пресоване, извлечени от растения, но изключващи самите растения, както са дефинирани в точка 5.7. Вредни организмиВредители на растения или растителни продукти, които принадлежат към животинското или растително царство, или които са вируси, микоплазми или други патогени.8. ЖивотниЖивотни, принадлежащи към видове, които обикновено се хранят и отглеждат или консумират от човека.9. Пускане на пазараВсяко прехвърляне на собственост, срещу заплащане или безвъзмездно.10. Околна средаВзаимоотношението на човешките същества с водата, въздуха, земята и всички биологични форми.Член 3Държавите-членки гарантират, че продуктите за растителна защита, които съдържат едно или повече активни вещества, изброени в приложението, не могат да бъдат пускани на пазара, нито използвани.Първата алинея не се прилага при продукти за растителна защита, които съдържат незначителни примеси поради естеството на производствения им процес, при положение че нямат вреден ефект върху човешките същества, животните и околната среда.Член 41. Чрез дерогация от член 3, на държавите-членки временно се дава възможност да разрешават пускането на пазара или употребата на продукти за растителна защита, съдържащи някои активни вещества, изброени в първата колона от приложението за случаите, посочени във втората колона.2. Държавите-членки информират другите държави-членки и Комисията за всеки случай, в който се прилага параграф 1 и, ако Комисията поиска, предоставят подробности за степента на употребата на всяко такова активно вещество.Член 5Настоящата директива не се прилага за продукти за растителна защита, предназначени за:а) изследователски цели и анализ илиб) износ за трети страни.Член 61. След консултиране от Комисията с Научния комитет по пестицидите, създаден с Решение 78/436/ЕИО [4], се приема следното в съответствие с процедурата, предвидена в член 8:а) всички необходими изменения в групите А (живачни съединения) и Б (устойчиви органохлорни съединения) на веществата в колона 1 от приложението;б) всички необходими изменения в колона 2 от приложението. Ако трябва да се премахне дерогация, не е необходимо предварително консултиране с Научния комитет, при условие че всички държави-членки са информирали Комисията, че не възнамеряват, или вече не възнамеряват да прилагат дерогацията. Тази информация може да бъде представена на Постоянния фитосанитарен комитет, създаден с Решение 76/894/ЕИО [5].2. Параграф 1 се прилага за срок от пет години, считано от 1 януари 1981 г.Съветът, произнасяйки се с единодушие по предложение на Комисията, може да реши да удължи срока на действие на параграф 1 или да премахне всички ограничения на неговото прилагане.3. Всички изменения на приложението, които не са предвидени в параграф 1, се приемат от Съвета по предложение на Комисията.4. Най-малко на всеки две години Комисията извършва преглед на това дали и до каква степен втората колона на приложението следва да се измени.5. Всички изменения на приложението се основават на развитието на научното и техническо познание.6. Активно вещество се включва в приложението, ако дори при правилно прилагане за предвидените цели, неговата употреба предизвиква или може да предизвика:а) вредни ефекти върху здравето на човека или животните;б) неприемливи неблагоприятни ефекти върху околната среда.Член 71. Ако изглежда необходимо, поради непредвидима опасност, заплашваща растителната продукция, която не може да бъде овладяна с други средства, в държава-членка да се използва продукт за растителна защита, съдържащ едно или повече активни вещества, избоени в приложението, въпросната държава-членка може да разреши пускането на пазара и употребата на такъв продукт за срок от максимум 120 дни. Тя незабавно уведомява другите държави-членки и Комисията за своето действие.2. Незабавно в съответствие с процедурата, предвидена в член 8, се взема решение дали и, когато е приложимо, при какви условия действията, предприети от държавата-членка съгласно параграф 1, могат да бъдат продължени или повторени.Член 81. Когато трябва да се следва процедурата, предвидена в настоящия член, въпросът се отнася незабавно от председателя, по негова инциатива или по искане на държава-членка, до Постоянния фитосанитарен комитет, наричан по-долу "комитетът".2. В комитета гласовете на държавите-членки се претеглят, както е предвидено в член 148, параграф 2 от Договора. Председателят не гласува.3. Представителят на Комисията представя проект за мерките, които следва да се приемат. Комитетът представя становището си по тези мерки в срок, определен от председателя в зависимост от спешността на въпроса. Становищата се приемат с мнозинство от 41 гласа.4. Комисията приема мерките и ги прилага незабавно, когато те съответстват на становището на комитета. Когато те не съответстват на становището на комитета, или когато не е прието становище, Комисията незабавно предлага на Съвета мерките, които трябва да бъдат приети. Съветът приема мерките с квалифицирано мнозинство.Ако Съветът не е приел мерки в срок от три месеца от предоставянето на предложението, Комисията приема предложените мерки и ги прилага незабавно.Член 9Държавите-членки въвеждат в сила не по-късно от 1 януари 1981 г. законовите, подзаконовите и административните разпоредби, необходими, за да се съобразят с настоящата директива. Те незабавно информират Комисията за това.Член 10Адресати на настоящата директива са държавите-членки.Съставено в Брюксел на 21 декември 1978 година.За СъветаПредседателOtto Graf Lambsdorff[1] ОВ C 200, 26.8.1976 г., стр. 10.[2] ОВ C 30, 7.2.1977 г., стр. 38.[3] ОВ C 114, 11.5.1977 г., стр. 16.[4] ОВ L 124, 12.5.1978 г., стр. 16.[5] ОВ L 340, 9.12.1976 г., стр. 25.--------------------------------------------------19781221ПРИЛОЖЕНИЕНаименования на активни вещества или групи активни вещества, посочени в член 3 | Случаи при които, пускането на пазара или употребата са разрешени съгласно член 4 |А.Живачни съединения1.Живачен оксид | Като боя за третиране на Nectria galligena по овощни дървета след беритба и преди пъпкуване |2.Живачен хлорид (каломел) | а)срещу плазмодиофора на brassicaeб)третиране на семена и разсад от лук срещу sclerotiumв)третиране на декоративен торф и чимове за спортни площадки срещу sclerotinia и fusarium |3.Други неорганични живачни съединения | |4.Алкил живачни съединения | а)третиране чрез потапяне на луковици на цветя и на посадъчен материал от картофиб)третиране на базисни и предбазови житни семена, с изключение на царевица, семена за захарно цвекло |5.Алкоксиалкил и арил живачни съединениня | а)като боя за третиране на Nectria gallingena по овощните дървета след бране и до пъпкуванеб)през есента за предотвратяване на Nectria gallingena (раков тумор по растенията) по ябълкови дървета Bramley в Северна Ирландия, след особено влажно лятов)третиране чрез потапяне на луковици на цветя и на посадъчен материал от картофиг)третиране на семена на житни култури, цвекло, лен и рапица |Б.Устойчиви органохлорни съединения1.Алдрин | а)третиране на почвата срещу Otiorrynchus в разсадници, ягодови лехи преди изваждане, лехи на декоративни растения и лозови насажденияб)третиране на картофи, отглеждани в предишни пасища срещу Agriotes в Ирландия и Обединеното кралствов)третиране на нарциси, които трябва да останат в земята две или три години срещу Merodon equestris, Eumerus strigatus и Eumerus tuberculatus |2.Хлордан | |3.Диилдрин | |4.ДДТ | а)третиране чрез потапяне срещу Hylobius при разсади на иглолистни растенияб)третиране на отделни дървета срещу Scolytidae за борба с Ceratocystis ulmiв)третиране на захарно цвекло, картофи и декоративен торф и чимове за спортни площадки срещу Melolontha, Amphimallon, Phyllopertha, Cetonia и Sericaг)третиране на захарно цвекло, картофи, ягоди, моркови и декоративни растения срещу Agrotis и Euxoaд)третиране на зърнени култури срещу Tipula |5.Ендрин | а)като акарицид за посадъчен материал за циклами и ягодиб)третиране срещу Arvicola terrestris L. в овощни градини без субкултивация |6.HCH съдържащ по-малко от 99,0 % от гама изомера | |7.Хептахлор | третиране при неговия подготвителен стадий на семе за цвекло срещу Atomaria linearis, Agriotes spec., Myriapoda и Collembola |8.Хексахлорбензен | |--------------------------------------------------


title: Директива 2002/13/ЕО на Европейския парламент и на Съвета от 5 март 2002 година за изменение на Директива 73/239/ЕИО на Съвета по отношение на изискванията за границите на платежоспособност на дружества, които не извършват животозастраховане

text:
Важна правна забележка

|

32002L0013

Официален вестник n° L 077 , 20/03/2002 стр. 0017 - 0022 специално чешко издание глава 06 том 04 стр. 310  - 315 специално испанско издание глава 06 том 04 стр. 310  - 315 специално унгарско издание глава 06 том 04 стр. 310  - 315 специално литвийско издание глава 06 том 04 стр. 310  - 315 LV.ES глава 06 том 04 стр. 310  - 315 MT.ES глава 06 том 04 стр. 310  - 315 PL.ES глава 06 том 04 стр. 310  - 315 SK.ES глава 06 том 04 стр. 310  - 315 специално словенско издание глава 06 том 04 стр. 310  - 315

		20020305Директива 2002/13/ЕО на Европейския парламент и на Съветаот 5 март 2002 годиназа изменение на Директива 73/239/ЕИО на Съвета по отношение на изискванията за границите на платежоспособност на дружества, които не извършват животозастрахованеЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 47, параграф 2, и член 55 от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, предвидена в член 251 на Договора [3],като имат предвид, че:(1) Планът за действие за финансовите услуги, одобрен от Европейския съвет на неговото заседание в Кьолн на 3 и 4 юни 1999 г. и в Лисабон на 23 и 24 март 2000 г., призна, че границите на платежоспособност на застрахователните дружества представляват важен инструмент на защита на титулярите на застрахователни полици на единния пазар с това, че той гарантира, че застрахователните дружества разполагат със собствени фондове, приспособени към характера на рисковете, които те покриват.(2) Първа директива 73/239/ЕИО на Съвета от 24 юли 1973 г. относно координирането на законовите, подзаконовите и административните разпоредби относно достъпа до и упражняването на пряка застрахователна дейност,различна от животозастраховане [4], изисква застрахователните дружества да имат граници на платежоспособност.(3) Задължението за застрахователните дружества да създават в допълнение на техническите резерви, необходими за покриване на техните застрахователни ангажименти, граници на платежоспособността, предназначен да амортизира ефекта от евентуални неблагоприятни икономически вариации, представлява важен елемент от системата за разумен надзор, визираща защитата на интересите на застрахованите и на титулярите на застрахователни полици.(4) Правилата в сферата на границите на платежоспособността, въведени от Директива 73/239/ЕИО са останали непроменени по същество от последващото законодателство на Общността и Директива 92/49/ЕИО на Съвета от 18 юни 1992 г. относно координирането на законовите, подзаконовите и административните разпоредби относно прякото застраховане, различно от животозастраховането (трета директива за застраховане, различно от животозастраховане) [5], предвижда Комисията да представи на застрахователния комитет, създаден чрез Директива 91/675/ЕИО [6], доклад за необходимостта за последваща хармонизация на границите на платежоспособността.(5) Комисията изработи този доклад в светлината на препоръките, формулирани в доклада за платежоспособността на застрахователните дружества, постановен от Конференцията на органите по надзор върху застраховането на държавите-членки на Европейския съюз.(6) Въпреки че докладът заключи, че сегашната система, опростена и стабилна, функционира задоволително и почива на здрави принципи благодарение на широката си прозрачност, той откри някои слабости в някои определени случаи, по-специално за чувствителните профили на риска.(7) Необходимо е да се опростят и да се завишат сегашните фондове за минимална гаранция, по-специално заради прогресията на сумата на пораженията и оперативните разходи от датата на тяхното приемане. Праговете, над които се прилага намален процент за сумите на премиите и пораженията по смисъла на изчислението на изискването за граници на платежоспособността трябва също да бъдат съответно завишени.(8) За да се избягнат бъдещи внезапни и мащабни повишения на различните равнища на фонда за минимално гарантиране и на праговете, следва да се създаде механизъм, предвиждащ тяхното адаптиране към развитието на европейския индекс на потребителските цени.(9) В специфични случаи, когато правата на титулярите на полици са заплашени, е необходимо компетентните органи да бъдат оправомощени да се намесват в един достатъчно ранен етап, като са задължени, при упражняване на техните правомощия, да информират застрахователните дружества за причините, които мотивират тяхната намеса, в съответствие с принципите на добро управление и на спазването на процедурите. Доколкото такава ситуация е налице, е уместно компетентните органи да се въздържат от удостоверяване, че застрахователното дружество разполага с достатъчни граници на платежоспособността.(10) Като се отчита развитието на пазара от естеството на презастрахователното покритие, закупено от първични застрахователи, следва компетентните органи да бъдат оправомощени да намаляват при известни условия намаляването на границите платежоспособността на изискванията при определени обстоятелства.(11) Когато дадено застрахователно дружество намалява чувствително своите дейности или преустановява покриването на нови рискове, е необходимо да се предвидят граници на платежоспособността, адаптирани към остатъчните ангажименти, произтичащи от неговата съществуваща дейност, така както произтичат от равнището на неговите технически резерви.(12) За специфични класове на застрахователната дейност различна от животозастраховането, представляващи особено променлив профил на риска, следва да се завиши чувствително изискването за настоящите граници на платежоспособност, за да бъде той по-добре адаптиран към действителния профил на риска.(13) За да се отчита отражението на различията между прилаганите счетоводен и актюерски метод, следователно е редно да се уточни изчисляването на изискването за граници на платежоспособността, за да се гарантира кохерентността на тези методи, и следователно, равенството в третирането между застрахователните дружества.(14) Целесъобразно е настоящата директива да установи минимални норми за изискването за граници на платежоспособността и държавите-членки на произход да могат да издават по-строги правила в интерес на застрахователните дружества, оторизирани от техните собствени компетентни органи.(15) Директива 73/239/ЕИО следва да бъде изменена съответно,ПРИЕХА НАСТОЯЩАТА ДИРЕКТИВА:Член 1Изменение на Директива 73/239/ЕИОДиректива 73/239/ЕИО се изменя, както следва:1. в член 3, параграф 1 се заменя от следния текст:"1. Настоящата директива не засяга взаимозастрахователни дружества, доколкото те отговарят на всички следващи условия:а) уставът им предвижда възможността да се пристъпва към поискване на допълнителни вноски или намаляване на техните застрахователни обезщетения;б) дейността не покрива рисковете за гражданска отговорност, освен ако последните представляват допълнителна гаранция по смисъла на точка В от приложението, нито кредитните рискове и рисковете при поръчителство;в) годишната сума на получените вноски в рамките на дейностите, покрити от настоящата директива, не надхвърля 5 милиона EUR; иг) най-малко половината от получените вноски в рамките на дейностите, покрити от настоящата директива, произхожда от лицата, участващи във взаимозастрахователното дружество.Настоящата директива не се отнася до дружествата, които отговарят на всички следващи условия:- дружеството не осъществява никаква дейност, уредена с настоящата директива, различна от посочената в приложението, точка А, клас 18,- тази дейност е ограничена на чисто местно равнище и съставлява само застрахователни обезщетения в натура, и- годишната сума на приходите в рамките на дейността по подпомагане на лицата в затруднено положение не надхвърля 200000 EUR.Въпреки това разпоредбите на настоящия член не възпрепятстват дружество за взаимозастраховане да поиска да бъде оторизирано или да продължи да бъде такова в съответствие с настоящата директива.";2. член 16 се заменя от следния текст:"Член 161. Всяка държава-членка налага на всяко застрахователно дружество, което не е животозастрахователно дружество, чието главно управление е на нейна територия, да държи във всеки момент достатъчни налични граници на платежоспособност по отношение на всички свои дейности, най-малкото равни на изискванията на настоящата директива.2. Наличните граници на платежоспособност се създават чрез имуществото на застрахователното дружество, свободно от всички предвидими задължения, като се извърши приспадане на нематериалните елементи, включително:а) внесеният акционерен капитал, или ако става дума за взаимозастрахователни дружества, ефективният собствен начален капитал, с прибавени сметки на съдружниците, които отговарят на всички следващи критерии:i) уставът трябва да постановява, че е възможно да се извършват плащания в полза на членове от техните сметки само ако това няма за цел да намали наличните граници на платежоспособността под изискуемото равнище или след прекратяването на дружеството, само ако всички други задължения са уредени;ii) уставът трябва да постановява, че за всяко плащане, посочено в i), извършено за други цели освен индивидуалното прекратяване на членството, компетентните органи са уведомени най-малко един месец предварително и те могат в този срок да забранят плащането;iii) съответните разпоредби в устава им могат да бъдат изменени само след като компетентните органи са декларирали, че не се противопоставят на изменението, без да се засягат критериите, изброени в i) и ii);б) резервите (законови или свободни), неотговарящи на покритите задължения;в) пренасяне на печалбата или на загубите, като се приспаднат дивидентите, които ще се изплатят.Наличните граници на платежоспособността се намаляват със сумата на собствените акции, притежавани пряко от застрахователното дружество, което е различно от животозастраховащо дружество.За застрахователни дружества, които не са животозастраховащи дружества, които сконтират или намаляват своите технически провизии за застрахователни събития, за да отчитат приходите от своите инвестиции, по силата на член 60, параграф 1, буква ж) от Директива 91/674/ЕИО на Съвета от 19 декември 1991 г. относно годишните счетоводни отчети и консолидираните счетоводни отчети на застрахователните предприятия [], наличните граници на платежоспособността се намаляват с разликата между техническите провизии преди сконтиране или приспадане така, както фигурират в приложението, и техническите резерви след сконтиране или намаляване. Това коригиране се извършва за всички рискове, изброени в точка А на приложението, с изключение на рисковете в класове 1 и 2. За класове, различни от 1 и 2, не е необходимо никакво коригиране в случай на сконтиране на анюитетите, включени в техническите провизии.3. Наличните граници на платежоспособността могат да бъдат установени също:а) чрез кумулативни преференциални акции и подчинен заемен капитал до равнище 50 % от най-ниската сума на наличните граници на платежоспособност или на изискването за граници на платежоспособността, от които най-много 25 % са установени от подчинени заеми с установен падеж или от кумулативни преференциални акции с определено времетраене, доколкото в случай на несъстоятелност или на ликвидиране на застрахователното дружество, което не е животозастрахователно дружество, съществуват обвързващи споразумения по смисъла на които подчинения заемен капитал или преференциалните акции заемат по-ниска позиция от кредитите на всички други кредитори и се плащат едва след уреждането на всички други текущи дългове до този момент.Подчинените заеми трябва освен това да отговарят на следните условия:i) отчетени са само действително преведените средства по фондове;ii) за заеми с фиксиран падеж началният падеж трябва да бъде фиксиран на най-малко пет години. Най-късно една година преди падежа застрахователното дружество, което не е животозастраховащо дружество, предлага на компетентните органи план за одобрение, посочващ как наличните граници на платежоспособността трябва да бъдат поддържани или да бъдат доведени до желаното равнище при падежа, освен ако сумата на заема, влизаща в състава на наличните граници на платежоспособността, не е била прогресивно намалена и то в продължение на петте години, предхождащи падежа. Компетентните органи могат да разрешат предварителното изплащане на тези фондове, при условие че застрахователното дружество емитент, което не е животозастраховащо дружество, е отправило искане и че неговите налични граници на платежоспособността не рискуват да спаднат под изискуемото равнище;iii) заемите без фиксиран падеж са платими само посредством предизвестие от пет години, освен ако не са вече оценени като съставни на наличните граници на платежоспособността или е било изискано официално от компетентните органи предварително споразумение за тяхното предварително изплащане. В последния случай застрахователното дружество, което не е животозастраховащо дружество, информира компетентните органи най-рано шест месеца преди предвидената дата на изплащане, като им посочва размера на наличните граници на платежоспособността и изискването за граници на платежоспособност преди и след изплащането. Компетентните органи разрешават изплащането само ако границите на платежоспособността на застрахователното дружество, което не е животозастраховащо дружество, не рискуват да спаднат под изискуемото равнище;iv) договорът за заем не съдържа никаква клауза, предвиждаща че при определени обстоятелства, различни от ликвидацията на застрахователното дружество, което не е животозастраховащо дружество, дългът трябва да бъде изплатен преди договорения падеж;v) договорът за заем може да бъде изменян едва след като компетентните органи са декларирали, че нямат възражение към изменението;б) от ценни книжа с неопределен срок и от другите инструменти, включително кумулативни преференциални акции, различни от посочените в буква а), до размер от 50 % от най-малката сума, от наличните граници на платежоспособността или от изискването за граници на платежоспособността, за всички тези ценни книжа и подчинени заеми, посочени в буква а), доколкото те отговарят на следните условия:i) те не могат да бъдат изплатени по инициатива на приносителя или без предварително съгласие на компетентния орган;ii) договорът за емитиране дава на застрахователното дружество, което не е животозастраховащо дружество, възможността да отлага плащането на лихвите по заема;iii) вземанията на заемодателя към застрахователното дружество, което не е животозастраховащо дружество, заемат в своята цялост позиция по-ниска от тази на всички неподчинени кредитори;iv) документите, уреждащи емитирането на ценни книжа, предвиждат капацитетът на дълга и на лихвите, които не са изплатени, да покрият загубите, като позволяват при това на застрахователното дружество да продължава своята дейност;v) отчетени са само действително преведените суми.4. По искане и при оправдаване от дружеството пред компетентния орган на държавата-членка по произход и със съгласието на този орган, наличните граници на платежоспособността могат също да бъдат създадени:а) чрез половината от непреведената част от капитала или на началния капитал от момента, в който преведената част достигне 25 % от този капитал или на началния капитал, до размер от 50 % от най-ниската сума на наличните граници на платежоспособността или на изискването за граници на платежоспособността;б) чрез внасяне на вноски, които взаимозастрахователните дружества и дружествата под форма на взаимозастрахователни дружества с променливи вноски, могат да изискат от своите съдружници в рамките на финансовата година до размера на половината от разликата между максималните вноски и действително преведените вноски. Във всеки случай, тези възможности за внасяне не могат да представляват повече от 50 % от най-ниската сума на изискването за граници на платежоспособността или на наличните граници на платежоспособността. Компетентните национални власти постановяват ръководни принципи, установяващи условията, при които могат да бъдат приети допълнителни вноски;в) чрез скритите нетни резерви, произлизащи от оценката на активите, доколкото тези скрити нетни резерви нямат изключителен характер.5. Измененията, внесени в параграфи 2, 3 и 4 с оглед отчитането на приемливите елементи за наличните граници на платежоспособността се приемат в съответствие с процедурата, предвидена в член 2 от Директива 91/675/ЕИО на Съвета [].;3. добавя се следният член:"Член 16а1. Изискуемата граница на платежоспособност се определя или спрямо годишната сума на премиите или вноските, или по отношение на средния разход за застрахователни събития за последните три финансови години.Във всеки случай, когато застрахователното дружество, което не е животозастраховащо дружество, практикува основно само един или няколко риска — кредит, буря, градушка или измръзване, референтният период за средния разход за застрахователни събития съответства на седемте последни финансови години.2. При спазване на член 17 изискването за граници на платежоспособността е равно на по-високото равнище от двата резултата, посочени в параграфи 3 и 4.3. Основата на премиите се изчислява от брутните емитирани премии или вноски или на брутните получени премии или вноски, както са изчислени по-долу, като се взема предвид по-високото число.Премиите или вноските за класове 11, 12 и 13, изброени в приложението, точка А, се увеличават с 50 %.Премиите или вноските, включително допълнителните, емитирани в рамките на преки сделки през последната финансова година, се агрегират.Към тази сума се добавя общата сума на премиите, приети за презастраховане през последната финансова година.От нея се изважда общата сума на премиите или вноските, анулирани през последната финансова година, както и общата сума на данъците и таксите, свързани с премиите или вноските, съставляващи агрегата.Така получената сума се разделя на два дяла, като първият от тях е от 50 милиона ЕUR, а вторият съответства на остатъка; сумите, отговарящи съответно на 18 % и 16 % от тези дялове, се изчисляват и се добавят след това един към друг.Този резултат се умножава по съотношението за трите последни финансови години между сумата за покриване на застрахователни обезщетения за сметка на дружеството след приспадане на сумите за получаване в рамките на презастраховането, и сумата от брутните застрахователни обезщетения; това съотношение не може в никакъв случай да бъде по-малко от 50 %.С одобрението на компетентните органи могат да бъдат използвани статистически методи за определяне на премиите или вноските за класове 11, 12 и 13.4. Базата за изчисляване за застрахователни събития се изчислява както следва, като за класове 11, 12 и 13, изброени в точка А на приложението, се използват застрахователните събития, провизии и искове, увеличени с 50 %.Сумите по застрахователните обезщетения, изплатени по отношение на пряка дейност (без намаляване на застрахователните обезщетения за сметка на цесионери и ретроцесионери) през периодите, посочени в параграф 1, се агрегира.Към тази сума се добавя сумата на застрахователните обезщетения, изплатени по отношение на приети презастраховки или ретроцесии през същите периоди, както и сумата на провизиите за неизплатени застрахователни обезщетения, установени в края на последната финансова година, както за пряка дейност, така и за приемане на презастраховки.Впоследствие от тази сума се приспада сумата на застрахователните обезщетения, изплатени през периодите, посочени в параграф 1.От така получената сума се приспада сумата на провизиите за платими застрахователни обезщетения, установени в началото на втората финансова година, предшестваща последната финансова година, за която има счетоводни отчети, както за пряката дейност, така и за приемането на презастраховки. Ако референтният период, установен в параграф 1, е от седем години, сумата на провизиите за застрахователни обезщетения, установени в началото на шестата финансова година, предшестваща последната финансова година, за която има счетоводни отчети се приспада.В зависимост от референтния период, предвиден в параграф 1, една трета или една седма от получената сума се разделя на два дяла, първият от които е от 35 милиона ЕUR, а вторият отговаря на остатъка; дробите, отговарящи съответно на 26 % и 23 % от тези дялове, след това се добавят една към друга.Така получената сума се умножава по съществуващото съотношение за последните три финансови години между сумата на останалите застрахователни обезщетения за сметка на предприятието след приспадане на възстановимите суми по презастраховане и сумата на брутните застрахователни обезщетения; това съотношение в никакъв случай не може да бъде по-малко от 50 %.С одобрението на компетентните органи могат да бъдат използвани статистически методи за разпределяне на застрахователните обезщетения, провизиите или исковете за класове 11, 12 и 13. При рисковете, посочени в приложението, точка А, клас 18, сумата на изплатените застрахователни обезщетения, използвана при изчисляването на базата на застрахователните обезщетения, се състои от понесените разходи от застрахователното предприятие по отношение на осъществената интервенция за подпомагане. Такива разходи се изчисляват според националните разпоредби на държавата-членка по произход.5. Ако изискваните граници на платежоспособност така изчислени съгласно параграфи 2, 3 и 4 дават резултат, по-малък от изискваната граница на платежоспособност за предходната финансова година, изискването за граници на платежоспособността е най-малкото равно на това за предходната финансова година, умножено по съотношението между техническите провизии за платими застрахователни обезщетения в края на последната финансова година, и сумата на техническите провизии за платими застрахователни обезщетения в началото на последната финансова година. В тези изчисления техническите провизии се изчисляват, като се извърши приспадане на презастраховката, а коефициентът занапред не може в никакъв случай да бъде по-малко от единица.6. Дробите, прилагащи се към дяловете, посочени в параграф 3, шеста алинея, и в параграф 4, шеста алинея, са поотделно всяка от тях намалени до една трета относно здравната застраховка, управлявана със следване на техника, сходна с тази на застраховка "Живот", ако:а) изплатените премии са изчислени на базата на таблици за склонността към заболяване според математически методи, прилагащи се за застраховка, която не е животозастраховане;б) установява се провизия за напредваща възраст;в) събрана е допълнителна премия за установяване на граници на сигурност с подходяща сума;г) застрахователят може да прекрати договора най-късно преди края на третата застрахователна година;д) договорът предвижда възможността за увеличаване на премиите или за намаляване на плащанията, дори за текущите договори.";4. член 17 се заменя от следния текст:"Член 171. Една трета от изискването за граници на платежоспособност така, както е определен в член 16а, представлява фонда за гарантиране. Този фонд се установява от елементите, изброени в член 16, параграфи 2 и 3, и, със съгласието на компетентния орган на държавата-членка по произход, параграф 4, буква в).2. Фондът за гарантиране не може да бъде по-малък от 2 милиона ЕUR. Във всеки случай, ако става дума за рискове или за част от рисковете, включени в един от класовете в точка А на приложението под номера 10—15, той трябва да бъде 3 милиона EUR.Всяка държава-членка може да предвиди, че минималният фонд за гарантиране се намалява с една четвърт в случай на взаимозастрахователни кооперации и сдружения от типа на взаимозастрахователните кооперации.";5. въвежда се следният член 17а:"Член 17а1. Сумите в еуро, посочени в член 16а, параграфи 3 и 4, и в член 17, параграф 2, се ревизират всяка година, като първата ревизия се извършва на 20 септември 2003 г., в зависимост от развитието на европейския индекс на потребителските цени, публикуван от Евростат за всички държави-членки.Сумите се коригират автоматично, като се увеличава основната сума и се развива според следната процедура: базисната сума в еуро се увеличава с процента на вариране на въпросния индекс за периода от влизането в сила на настоящата директива до датата на ревизията и се закръглява до кратно на следващите 100000 ЕUR.Ако варирането от последната адаптация е по-малко от 5 %, сумата не се коригира.2. Комисията информира всяка година Европейския парламент и Съвета за ревизията и за коригираните суми, посочени в параграф 1.";6. в член 20, параграф 2, думите "член 16, параграф 3", се заменят с думите "член 16а";7. добавя се следният член:"Член 20а1. Държавите-членки осигуряват компетентните органи да разполагат с правомощия, позволяващи им да изискват от застрахователните дружества, които не са животозастрахователни дружества, програма за финансово възстановяване, когато те преценят, че правата на застрахованите са заплашени. Тази програма за възстановяване трябва да съдържа най-малко за следващите три финансови години детайлно описание на следните елементи или отнасящите се към тях оправдания:а) прогнозни разчети на разходите за управление, и по-специално общите текущи разходи и комисионни;б) план, детайлизиращ прогнозни разчети за приходи и за разходи както за пряка дейност и приемания за презастраховане, така и за цесии за презастраховане;в) прогнозен баланс;г) оценка на финансовите ресурси, които трябва да послужат за покриване на задълженията и на изискването за граница на платежоспособността;д) общата политика в областта на презастраховането.2. Когато правата на застрахованите са заплашени заради влошаване на финансовото състояние на дружеството, държавите-членки съблюдават компетентните органи да разполагат с правомощия, позволяващи им да изискват от застрахователно дружество по-високи от изискваните граници на платежоспособността, за да може дружеството в близко бъдеще да стигне до състояние да удовлетвори изискванията за платежоспособност. Равнището на това по-високо изискване за граници на платежоспособността се определя в зависимост от програмата за финансово възстановяване, посочена в параграф 1.3. Държавите-членки съблюдават компетентните органи да разполагат с правомощия, позволяващи им да преразглеждат в посока надолу всички елементи, приети да установяват границите на платежоспособността, по-специално ако пазарната стойност на тези елементи се е променила чувствително от края на последната финансова година.4. Държавите-членки съблюдават компетентните органи да имат правомощията да намаляват редукцията, основана на презастраховката, на границите на платежоспособността, определени в съответствие с член 16а, когато:а) съдържанието или качеството на договорите за презастраховка е получило чувствителни изменения от последната финансова година;б) договорите за презастраховка не предвиждат никакъв трансфер на рискове или трансферът е незначителен.5. Когато компетентните органи са изискали програма за финансово възстановяване на застрахователно дружество, което не е животозастраховащо дружество, в съответствие с параграф 1, те се въздържат да дават одобрение в съответствие с член 10, параграф 3, алинея втора, на настоящата директива, с член 16, параграф 1, буква а) от Директива 88/357/ЕИО на Съвета (втора директива "застраховане, различно от животозастраховане") [], и съгласно член 12, параграф 2 на Директива 92/49/ЕИО на Съвета (трета директива "застраховане, различно от животозастраховане") [], толкова време, колкото сметнат, че са заплашени правата на застрахованите по смисъла на параграф 1.Член 2Преходен период1. Държавите-членки могат да предоставят на застрахователните предприятия, които в момента на влизането в сила на настоящата директива практикуват на тяхна територия един или повече от класовете, посочени в приложението към Директива 73/239/ЕИО, в срок от пет години, считани от влизането в сила на настоящата директива, за да се съобразят с изискванията, посочени в член 1 от нея.2. Държавите-членки могат да дават на предприятията, посочени в параграф 1 и които при изтичането на петгодишния срок не са достигнали до изискуемите граници на платежоспособност, допълнителен срок, който не може да надвишава две години, при условие че в съответствие с член 20 от Директива 73/239/ЕИО, те са предложили за одобрение от компетентните органи разпоредбите, които те предлагат да вземат, за да достигнат до изискуемите граници на платежоспособност.Член 3Транспониране1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 20 септември 2003 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки предвиждат мерките, посочени в параграф 1, да се прилагат за първи път при надзора на отчетите за финансовите години, с начало 1 януари 2004 г. или продължаващи през тази календарна година.3. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.4. Най-късно до 1 януари 2007 г., Комисията предлага на Европейския парламент и на Съвета доклад за прилагането на настоящата директива и, когато е необходимо, за необходимостта от по-задълбочена хармонизация. Този доклад посочва как държавите-членки са извлекли полза от възможностите на настоящата директива, и в частност, ако дискреционните правомощия, предоставени на националните органи за контрол, са довели до големи несходства в областта на контрола във вътрешния пазар.Член 4Влизане в силаНастоящата директива влиза в сила в деня след публикуването ѝ в Официален вестник на Европейските общности.Член 5АдресатиАдресати на настоящата директива са държавите-членки.Съставено в Брюксел на 5 март 2002 година.За Европейския парламентПредседателP. CoxЗа СъветаПредседателR. De Rato Y Figaredo[1] ОВ С 96 Е, 27.3.2001 г., стр. 129.[2] ОВ С 193, 10.7.2001 г., стр. 16.[3] Становище на Европейския парламент от 4 юли 2001 г. (все още непубликувано в Официален вестник) и Решение на Съвета от 14 февруари 2002 г.[4] ОВ L 228, 16.8.1973 г., стр. 3. Директива, последно изменена с Директива 2000/26/ЕО на Европейския парламент и на Съвета (ОВ L 181, 20.7.2000 г., стр. 65).[5] ОВ L 228, 11.8.1992 г., стр. 1. Директива, последно изменена с Директива 2000/64/ЕО на Европейския парламент и на Съвета (ОВ L 290, 17.11.2000 г., стр. 27).[6] ОВ L 374, 31.12.1991 г., стр. 32.[] ОВ L 374, 31.12.1991 г., стр. 7.[] ОВ L 374, 31.12.1991 г., стр. 32."[] ОВ L 172, 4.7.1998 г., стр. 1. Директива, последно изменена с Директива 2000/26/ЕО на Европейския парламент и на Съвета (ОВ L 181, 20.7.2000 г., стр. 65).[] ОВ L 228, 11.8.1992 г., стр. 1. Директива, последно изменена с Директива 2000/26/ЕО на Европейския парламент и на Съвета (ОВ L 290, 17.11.2000 г., стр. 27)."--------------------------------------------------


title: Директива на Съвета от 8 ноември 1990 година за изменение на Директива 78/660/ЕИО относно годишните счетоводни отчети и Директива 83/349/ЕИО относно консолидираните счетоводни отчети във връзка с дерогациите за малки и средни дружества и публикуването на отчетите в екю

text:
Важна правна забележка

|

31990L0604

Официален вестник n° L 317 , 16/11/1990 стр. 0057 - 0059 специално финландско издание: глава 17 том 1 стр. 0105  специално шведско издание: глава 17 том 1 стр. 0105  специално чешко издание глава 17 том 01 стр. 107  - 109 специално испанско издание глава 17 том 01 стр. 107  - 109 специално унгарско издание глава 17 том 01 стр. 107  - 109 специално литвийско издание глава 17 том 01 стр. 107  - 109 LV.ES глава 17 том 01 стр. 107  - 109 MT.ES глава 17 том 01 стр. 107  - 109 PL.ES глава 17 том 01 стр. 107  - 109 SK.ES глава 17 том 01 стр. 107  - 109 специално словенско издание глава 17 том 01 стр. 107  - 109

		19901108Директива на Съветаот 8 ноември 1990 годиназа изменение на Директива 78/660/ЕИО относно годишните счетоводни отчети и Директива 83/349/ЕИО относно консолидираните счетоводни отчети във връзка с дерогациите за малки и средни дружества и публикуването на отчетите в екю(90/604/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 54 от него,като взе пред вид предложението на Комисията [1],в сътрудничество с Европейския парламент [2],като взе пред вид становището на Икономическия и социален комитет [3],като има предвид, че хармонизирането на националните разпоредби за съставянето и съдържанието на годишния счетоводен отчет и на годишния доклад за дейността, методите на оценяване и публикуването на тези документи при капиталовите търговски дружества, се регулира от Директива 78/660/ЕИО [4], последно изменена с Акта за присъединяване на Испания и Португалия;като има пред вид, че административните процедури, приложими за малките и средните предприятия, следва да бъдат опростени в съответствие с Резолюция на Съвета от 3 ноември 1986 г. относно програмата за действие за малките и средните предприятия (МСП) [5] и Резолюция на Съвета от 30 юни 1988 г. за подобряване на условията за делова дейност и мерки за насърчаване развитието на предприятията, особено малките и средните предприятия в Общността [6], които призовават към значително опростяване на задълженията, произтичащи от Директива 78/660/ЕИО;като има пред вид, че на основание член 53, параграф 2 от Директива 78/660/ЕИО следва да бъде извършено второ преразглеждане на праговете за малките и средните предприятия;като има пред вид, че дерогациите по отношение на установяването, одита и публикуването на счетоводните отчети, които държавите-членки могат да предвидят в съответствие с Директива 78/660/ЕИО, следва да бъдат разширени по отношение на малките дружества;като има пред вид, че на държавите-членки следва да бъде дадена възможност да разрешат на дружествата да не включват в приложенията към счетоводните отчети определена информация за възнагражденията, изплатени на членове на ръководен или управителен орган, когато тази информация позволява да бъде установена длъжността на член на тези органи;като има предвид, че е уместно също на държавите-членки да бъде позволено да облекчат задълженията на малките дружества във връзка със съставянето и публикуването на приложенията към отчета; като има пред вид, че държавите-членки трябва да имат възможност да освобождават тези дружества от задължението да посочват в приложенията към отчета определени данни, които могат да бъдат смятани за по-маловажни при малките дружества; като има предвид, че с оглед на същите интереси държавите-членки следва да имат възможност да освобождават тези дружества от задължението да съставят годишен доклад за дейността при условие че в приложенията към отчета си всяко такова дружество включва данните по член 22, параграф 2 от Директива 77/91/ЕИО [7] относно придобиването на собствени акции;като се има пред вид, че е важно европейското валутно сътрудничество да бъде насърчавано, като на дружествата се позволи най-малко да публикуват годишните си счетоводни отчети в екю; като има пред вид, че това е само допълнително улеснение, което не променя състоянието на дружествата, които вече съставят и публикуват отчетите си в екю; като има пред вид, че в тази насока разпоредбите на Директиви 78/660/ЕИО и 83/349/ЕИО [8], както са изменени с Акта за присъединяване на Испания и Португалия, следва да бъдат изяснени, като дружествата, ползващи това улеснение, бъдат задължени да посочват използвания курс на превръщане в приложенията към отчетите,ПРИЕ НАСТОЯЩАТА ДИРЕКТИВА:Член 1Член 11 от Директива 78/660/ЕИО се изменя, както следва:1. думите "общ баланс: 1550000 ECU" се заменят с "общ баланс: 2000000 ECU";2. думите "нетен оборот: 3200000 ECU" се заменят с "нетен оборот: 4000000 ECU";3. добавя се следният параграф:"Държавите-членки могат да отменят прилагането на член 15, параграф 3, буква а) и параграф 4 за съкратения счетоводен баланс".Преразглеждането на горепосочените суми в екю съставлява второто петгодишно преразглеждане, предвидено в член 53, параграф 2 от Директива 78/660/ЕИО.Член 2Член 27 от Директива 78/660/ЕИО се изменя, както следва:1. думите "общ баланс: 6200000 ECU" се заменят с "общ баланс: 8000000 ECU";2. думите "нетен оборот: 12800000 ECU" се заменят с "нетен оборот: 16000000 ECU".Преразглеждането на посочените суми в екю съставлява второто петгодишно преразглеждане в съответствие с член 53, параграф 2 от Директива 78/660/ЕИО.Член 3Член 53, параграф 1 от Директива 78/660/ЕИО се заменя със следния текст:"1. По смисъла на настоящата директива екю е паричната единица, определена в Регламент (ЕИО) № 3180/78 [], изменен с Регламент (ЕИО) № 2626/84 [] и с Регламент (ЕИО) № 1971/89 [].Равностойността в национална валута се изчислява по курса на 8 ноември 1990 г.Член 4В член 43 от Директива 78/660/ЕИО се добавя следният параграф:"3. Държавите-членки могат да отменят изискването за предоставяне на информацията, посочено в параграф 1, точка 12, когато такава информация позволява да бъде установена длъжността на конкретен член на такъв орган."Член 5Член 44 от Директива 78/660/ЕИО се заменя със следния текст:"Член 441. Държавите-членки могат да разрешат на дружествата, обхванати в член 11 да изготвят съкратени бележки към счетоводните си отчети, без информацията, предвидена в член 43, параграф 1, точки 5—12. Въпреки това бележките трябва да съдържат информацията, предвидена в член 43, параграф 1, точка 6 общо за всички включени пера.2. Държавите-членки също могат да разрешат на дружествата, посочени в параграф 1 да бъдат освободени от задължението да посочват в бележките към отчетите си информацията, предвидена в член 15, параграф 3, буква а) и параграф 4, членове 18, 21 и член 29, параграф 2, член 30, втора алинея, член 34, параграф 2, член 40, параграф 2 и член 42, втори параграф.3. Прилага се член 12."Член 6В член 46 от Директива 78/660/ЕИО се добавя следният параграф:"3. Държавите-членки могат да отменят задължението на дружествата, посочени в член 11 да изготвят годишни доклади за дейността при условие че в бележките към отчетите им е дадена информацията, посочена в член 22, параграф 2 от Директива 77/91/ЕИО относно придобиването от дружеството на собствените му акции."Член 7Член 47, параграф 2, буква б) от Директива 78/660/ЕИО се заменя със следния текст:"б) съкратени бележки по отчетите в съответствие с член 44."Член 8В Директива 78/660/ЕИО се добавя следният член:"Член 50аГодишният счетоводен отчет може да бъде публикуван във валутата, в която е съставен, и в екю, като превръщането се извършва по курса към датата на приключване на баланса. Този курс се посочва в бележките към отчета."Член 9В Директива 83/349/ЕИО се добавя следният член:"Член 38аКонсолидираният счетоводен отчет може да бъде публикуван във валутата, в която е съставен, и в екю, като превръщането се извършва по курса към датата на приключване на баланса. Този курс се оповестява в бележките към отчета."Член 101. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 януари 1993 г. Те незабавно информират Комисията за това.2. Държавите-членки могат да предвидят, че настоящата директива ще бъде приложена за пръв път за счетоводните отчети за финансовата година, която започва на 1 януари 1995 г. или през календарната 1995 година.3. Държавите-членки съобщават на Комисията текстовете на основните разпоредби на националното законодателство, които те приемат в областта, уредена с настоящата директива.Член 11Адресати на настоящата директива са държавите-членки.Съставено в Брюксел на 8 ноември 1990 година.За СъветаПредседателP. Romita[1] ОВ C 287, 11.11.1986 г., стр. 5;ОВ C 318, 20.12.1989 г., стр. 12.[2] ОВ C 158, 26.6.1989 г., стр. 257;Решение от 24 октомври 1990 г. (все още непубликувано в Официален вестник).[3] ОВ C 139, 5.6.1989 г., стр. 42.[4] ОВ L 222, 14.8.1978 г., стр. 11.[5] ОВ C 287, 14.11.1986 г., стр. 1.[6] ОВ C 197, 27.7.1988 г., стр. 6.[7] ОВ L 26, 31.1.1977 г., стр. 1.[8] ОВ L 193, 18.7.1983 г., стр. 1.[] ОВ L 379, 30.12.1978 г., стр. 1.[] ОВ L 247, 16.9.1984 г., стр. 1.[] ОВ L 189, 4.7.1989 г., стр. 1."--------------------------------------------------